ВЪПРОСИ И ОТГОВОРИ ПО ПРОЦЕДУРА 
№ BG161PO003-2.1.11 „ТЕХНОЛОГИЧНА МОДЕРНИЗАЦИЯ В МАЛКИ И СРЕДНИ ПРЕДПРИЯТИЯ"
ОТГОВОРИ НА ВЪПРОСИ № 41, 42 И 43, 

ПОЛУЧЕНИ В ПЕРИОДА 14 – 15.02.2011 г. 

И ПУБЛИКУВАНИ НА 01.03.2011 г.

Въпрос № 41
Във връзка с кандидатстване по обява за набиране на проектни предложения BG161PO003-2.1.11 - "Технологична модернизация в малки и средни предприятия" отворена от 30.12.2010г. имам следният въпрос:

 

1. Дружеството, което ще кандидатства по отворената мярка за прием на проектни предложения изготвя финансовите си отчети в съответствие с Международните Счетоводни Стандарти и същите са оповестени в Търговския Регистър към Агенция по вписванията. Част от финансовите отчети са Отчет за финансовото състояние и Отчет за всеобхватния доход, които  се различават от Счетоводния баланс и Отчета за приходите и разходите изготвени по Националните Счетоводни Стандарти. Съгласно дадените указания във формуляра за кандидатстване при попълването на финансовите данни(т.5.3 от формуляра) се ползват данните от Счетоводния баланс и Отчета за приходите и разходите, като изрично е посочено, от кой раздел и от кой ред следва да се вземе информацията. Във финансовите отчети на дружеството изготвени съгласно МСС няма съотвестващи раздели и редове. 

Моля, да уточните, от кой източник в този случай следва да се посочат данните във формуляра за кандидатстване и как следва да бъдат унифицирани в съответствие със дадените указания? 

 

Благодаря предварително.

Соня Георгиева

14.02.2011 г. (дата на постъпване на въпроса)
Отговор № 41
При попълване на т. 5.3.,  раздел І от Формуляра за кандидатстване следва да използвате  финансовите данни за фирмата от Отчета за финансовото състояние и Отчета за всеобхватния доход, изготвени съгласно МСС. Те трябва да отговарят по същност и съдържание на финансовите данни в указаните в Насоките за кандидатстване  раздели и редове на Счетоводния баланс и Отчета за приходите и разходите, изготвяни съгласно  НСС.

Въпрос № 42
Относно процедура BG161PO003-2.1.11 „Технологична модернизация в малки и средни предприятия” 
Съгласно т. 2.1.2. Специфични критерии за допустимост на кандидатите от Насоките за кандидатстване по цитираната процедура е записано: 
 "......допустими за финансиране по настоящата процедура са кандидатите, които:

Са реализирали нетни приходи от продажби през последната приключена финансова

година (2009 г.) в зависимост от категорията на предприятието-кандидат..........."

Въпросът ни е следния: Към крайния срок за кандидатстване по програмата – 01.04.2011 г., последната приключена финансова година ще бъде 2010 и
в тази връзка предприятието кандидат следва да има посочените минимални приходи от продажби за последната приключена финансова година (2010)
или за предходната приключена финансова година (2009), за да отговаря на критериите за допустимост?
Моля за ясен отговор, данните за 2009 или за 2010 се взимат относно стойност на нетни приходи от продажби.

Предварително благодарим!

15.02.2011 г. (дата на постъпване на въпроса)
Отговор № 42
Уважаеми господине/госпожо,
В т. 2.1.2. „Специфични критерии за допустимост на кандидатите” от  Насоките за кандидатстване по процедурата изрично е посочено, че кандидатите трябва да са реализирали нетни приходи от продажби през последната приключена финансова година към датата на обявяване на процедурата - 2009.
Въпрос № 43
Здравейте, 

Имам следния въпрос във връзка със схема BG161PO003-2.1.11 "Технологична модернизация в малки и средни предприятия":

Ако по данни от годишната данъчната декларация за 2009г. дадено предприятие е с основен код на икономическа дейност, различен от допустимите по процедурата, но през 2010г. или 2011г. предприятието е сменило кода си на икономическа дейност и новият код е сред допустимите по BG161PO003-2.1.11 "Технологична модернизация в малки и средни предприятия", то предприятието ще бъде ли допустим кандидат по настоящата процедура?

Предварително Ви благодаря за отговора.

Поздрави,

Маргарита Стипцова 

15.02.2011 г. (дата на постъпване на въпроса)
Отговор № 43
Уважаема госпожо Стипцова,
Моля вижте отговора на въпрос 20.






